Document ID: 31998R1406

KOMMISSIONENS FORORDNING (EF) Nr. 1406/98 af 1. juli 1998 om ophævelse af foranstaltningerne i artikel 1 i Rådets forordning (EF) nr. 703/98 om suspension af visse indrømmelser, der er fastsat i forordning (EF) nr. 3066/95 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 703/98 af 17. marts 1998 om suspension af visse indrømmelser, der er fastsat i forordning (EF) nr. 3066/95 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (1), særlig artikel 2, og
ud fra følgende betragtninger:
I Rådets forordning (EF) nr. 3066/95 (2), senest ændret ved forordning (EF) nr. 1595/97 (3), er der fastsat visse indrømmelser i form af EF-toldkontingenter for en række landbrugsprodukter og autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi;
for at beskytte Fællesskabets handelsinteresser, efter at Tjekkiet ensidigt havde forhøjet importtolden for en række landbrugsprodukter med oprindelse i Fællesskabet, blev visse indrømmelser i forordning (EF) nr. 3066/95 på lignende måde autonomt suspenderet ved forordning (EF) nr. 703/98;
Tjekkiet har nu afskaffet importtolden for visse landbrugsprodukter og herved genoprettet de gensidige toldindrømmelser;
de i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -
UDSTEDT FØLGENDE FORORDNING:
Artikel 1
Foranstaltningerne i artikel 1 i forordning (EF) nr. 703/98 ophæves herved.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. juli 1998.

Labels: 3
15
6